is en fi war is is ceb is lt is gn is is is is is is is is is is pms is pl is pl is is is pl is pl is en en en is is is is es is
Fólk eins og ég - Al-Anon
Í þrjá daga heyrði ég stöðugt: ,,Farðu í Al-Anon, farðu í Al-Anon, farðu í Al-Anon.” Þessi söngur ómaði stöðugt í höfðinu á mér þegar ég var á fjölskyldunámskeiði þar sem sonur minn var í meðferð. Ráðgjafi leiddi helgarvinnusmiðjuna. Ég hugsaði stöðugt: ,,Hvað er hún að tala um? Ég hef aldrei heyrt um Al-Anon. Hvar er það? Hvernig virkar það? Hvað ætli það kosti? Af hverju þarf ég að fara?”
Ég gerði mér alls ekki grein fyrir því að ég var komin á minn botn. Líf mitt var stjórnlaust og ráðgjafinn hafði gert sér grein fyrir því. Ég hlustaði og ég grét í þrjá daga. Ég spurði: ,,Hvers vegna lýgur hann að mér ef honum þykir vænt um mig?”
Hún svaraði: ,,Farðu í Al-Anon”.
Ég sagði: ,,Ég er svo reið við hann.”
Ráðgjafinn svaraði: ,,Þú þarft á Al-Anon að halda.”
Ég bætti við: ,,Ég gef honum peninga og hann ber enga virðingu fyrir mér.”
,,Ég verð meira að segja að hringja og athuga hvort hann hafi mætt í vinnuna.”
,,Ég held stöðugt áfram að segja honum hverja afleiðingarnar verða.”
,,Þú þarft virkilega á Al-Anon að halda.”
,,Ég verð að vaka eftir honum og athuga hvort sé lykt út úr honum þegar hann kemur heim.”
,,Ég verð að tryggja að hann opni póstinn sinn.”
Að lokinni helginni fór ég heim full gremju en með fullt af lesefni og fundarskrá. Ég fór á einn fund og hitti fólk sem var eins og ég. Ég las lesefni, mætti á fundina og eftir fáeina mánuði bað ég konu í heimadeildinni að vera trúnaðarmaður minn. Hún hjálpaði mér að skilja og lifa Al-Anon bataleiðina. Ég er búin að læra að biðja til og treysta mínum æðri mætti. Ég hef lært að vera þakklát og ég hef lært að elska son minn á ný. Ég á nú marga daga fulla æðruleysis og allt vegna þess að ég fór í Al-Anon og ég held áfram að fara á fundi.
Birt með góðfúslegu leyfi The Forum, Al-Anon Family Group Hdqts., Inc., Virginia Beachs, VA.
Öll réttindi áskilin! Al-Anon og Alateen félögum er frjálst að prenta út og dreifa efninu innan samtakanna og til félaga.
Al-Anon samtökin á Íslandi©
Aðalþjónustuskrifstofa Al-Anon - Sundaborg 5 - 104 Reykjavík
Sími: 551-9282, www.al-anon.is, al-anon@al-anon.is
Opnunartími bóksölu: fyrsta fimmtudag í mánuði kl. 16:00-18:00